Document ID: 32006D0978

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 19ης Δεκεμβρίου 2006
για τη χορήγηση ειδικού καθεστώτος παροχής κινήτρων για τη βιώσιμη ανάπτυξη και τη χρηστή διακυβέρνηση πέραν της 1ης Ιανουαρίου 2007 στη Δημοκρατία του Ελ Σαλβαδόρ
(2006/978/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
τον κανονισμό (ΕΚ) αριθ. 980/2005 του Συμβουλίου, της 27ης Ιουνίου 2005, για την εφαρμογή συστήματος γενικευμένων δασμολογικών προτιμήσεων (1), και ιδίως το άρθρο 9 παράγραφος 2,
την πρόταση της Επιτροπής,
Εκτιμώντας τα ακόλουθα:
(1)
Με την απόφαση 2005/924/ΕΚ της Επιτροπής (2), της 21ης Δεκεμβρίου 2005, το Ελ Σαλβαδόρ συμπεριλήφθηκε, για την περίοδο από την 1η Ιανουαρίου 2006 έως την 31η Δεκεμβρίου 2008, στον κατάλογο των αναπτυσσόμενων χωρών που επωφελούνται από το ειδικό καθεστώς παροχής κινήτρων για την αειφόρο ανάπτυξη και τη χρηστή διακυβέρνηση που προβλέπεται στον κανονισμό (ΕΚ) αριθ. 980/2005.
(2)
Σύμφωνα με τον εν λόγω κανονισμό η χορήγηση, πέραν της 1ης Ιανουαρίου 2007, του ειδικού καθεστώτος κινήτρων σε χώρες που αντιμετωπίζουν ειδικούς συνταγματικούς περιορισμούς για την επικύρωση το πολύ δύο από τις δεκαέξι συμβάσεις του τμήματος Α του παραρτήματος ΙΙΙ του ιδίου κανονισμού, υπόκειται σε απόφαση του Συμβουλίου.
(3)
Σύμφωνα με τον ίδιο κανονισμό, η Επιτροπή υπέβαλε έκθεση, στις 29 Νοεμβρίου 2006, στο Συμβούλιο όσον αφορά την εκπλήρωση εκ μέρους του Ελ Σαλβαδόρ των δεσμεύσεών του και πρότεινε τη συνέχιση του ειδικού καθεστώτος κινήτρων πέραν της 1ης Ιανουαρίου 2007,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο μόνο
Η Δημοκρατία του Ελ Σαλβαδόρ συνεχίζει να επωφελείται από το ειδικό καθεστώς παροχής κινήτρων για αειφόρο ανάπτυξη και χρηστή διακυβέρνηση, που προβλέπεται στο άρθρο 1 του κανονισμού (ΕΚ) αριθ. 980/2005, από την 1η Ιανουαρίου 2007 έως την 31η Δεκεμβρίου 2008.
Η παρούσα απόφαση απευθύνεται στα κράτη μέλη.
Βρυξέλλες, 19 Δεκεμβρίου 2006.

Labels: 19
5
3
18
15